देश की आर्थिक स्थिति पर अर्थशास्त्री एवं सांख्यिकीविद स्वामी ने कहा, ‘‘अर्थव्यवस्था निश्चित तौर पर बहुत अच्छी स्थिति में नहीं है, क्योंकि मैं वित्त मंत्री नहीं हूं।’’ कई तरह के उप-कर (सेस) खत्म करने की वकालत करते हुए भाजपा नेता ने कहा कि सिर्फ एक उप-कर की जरूरत है और लोग जिसके लिए खुशी-खुशी भुगतान करेंगे, वह गौशालाओं के लिए है। उन्होंने कहा ‘‘मुझे यकीन है कि लोग ऐसे उप-कर का भुगतान खुशी-खुशी करेंगे।’’